Writers / Artists: Joe Sacco - Poopsheet Foundation
Writers / Artists: Joe Sacco
Vault of Humor, The #7
Writers / ArtistsJim Siergey, Clay Geerdes, Mike Morris, Joe Sacco Brandweerwaens in George opsetlik beskadig | Netwerk24
Deur Jackie Kruger 09 September 2019 17:04
Brandweervoertuie is Sondag opsetlik in Rosedale in George tydens openbare onrus beskadig toe die brandweer ’n brand wou blus wat nege informele wonings verwoes het.
Die brandweer het van Vrydag tot Sondag 24 noodoproepe gehanteer, volgens die George-munisipaliteit.
Dit sluit 11 grasbrande, drie ongelukke, asook ’n brand by die informele nedersetting in.
Sondag se buitengewoon hoë temperature het bygedra tot die grasbrande en noodpersoneel was ook besig op strande, sê die munisipaliteit in ’n verklaring.
Die brand by die informele nedersetting in Rosedale is Sondag om 11:55 aangemeld. Die eerste brandweerwa het die brandweerstasie om 11:57 verlaat en was kort daarna in Rosedale. Nege huise was aan die brand en die brand is vinnig onder beheer gebring. Vyf brandweervoertuie van George se brandweerdiens en twee brandweerwaens van die Garden Route-distriksmunisipaliteit was op die toneel.
Onrus onder die inwoners het egter die brandbestryding belemmer en brandweerwaens is met opset beskadig. Dit is nog nie bekend wat die rede daarvoor was nie.
Die brand was teen 15:00 heeltemal geblus. Niemand is dood nie.
Trevor Botha, George se munisipale bestuurder, het die brandweerlede lof toegeswaai vir hulle vinnige optrede.
Volgens hom is die inwoners na die gemeenskapsaal in Rosedale verskuif totdat die munisipale direktoraat vir menslike nedersettings tydelike behuising vir hulle kan oprig.
Die Eden Lions-klub en inwoners van wyk 19 (George se middedorp en omgewing) het klere vir die inwoners geskenk. Edmund Bussack, wyksraadslid vir die Rosedale-gebied, het koffie, tee en ander benodigdhede verskaf. Bussack het almal vir hul hulp bedank.
Meer oor: George-Munisipaliteit | George | Misdaad